proxectonos/corpus_dominio_legal_administrativo_tmp huggingface dataset:
07/06/2011 | Administración LocalMunicipal
Culleredo
Secretaría Xeral
Delegación da Alcaldía

Por resolución ditada en data 26 de maio de 2011, o sr. alcalde en funcións acordou as seguintes delegacións do exercicio da competencia para a celebración de matrimonio civil: No Concelleiro en funcións desta Corporación, Don Eustoquio Valdeolmos Arai, para a celebración do matrimonio civil entre Don Nigel Hans Rudolf Basoco Bathia e Dona Maissae Ouannoughi Benjana o vindeiro venres, día 27 de maio de 2011, ás 19:30 horas. No Concelleiro en funcións desta Corporación, Don Eustoquio Valdeolmos Arai, para a celebración do matrimonio civil entre Don Estebe Danilo Jose Whiteley Dorta e Dona Carmen Camelia Meike Pedret La Porta o vindeiro sábado, día 28 de maio de 2011, ás 19:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 26 de maiol de 2011 O alcalde en funcións, Asdo.: Julio Sacristán de Diego.
07/06/2011 | Administración LocalMunicipal
A Laracha
Aprobacion inicial padrones fiscales 2011

O Alcalde do Concello de A Laracha, nesta data ditou a seguinte resolución: PRIMEIRO.- Aprobar inicialmente os Padróns Fiscais do exercicio 2011, con referencia a un de xaneiro do 2011, seguintes: - Taxa por recollida de lixo - Taxa por postos e barracas - Taxa por entrada de vehículos SEGUNDO.- Publicar dito acordo no Boletín Oficial da Provincia e abrir o período de exposición pública dos padróns polo prazo dun mes que empezará a contar dende o día seguinte á publicación. TERCEIRO.- Transcorrido o prazo de exposición pública, os interesados poderán interpoñer ante esta Alcaldía, no prazo dun mes, o recurso de reposición regulado no artigo 14.2 do RDL 2/2004. A Laracha, 16 de maio do 2011 Dou fe, O Alcalde O Secretario José Manuel López Varela Miguel Iglesias Martínez
07/06/2011 | Administración LocalMunicipal
Santiago de Compostela
Urbanismo
Anuncio de información pública LAP/106/2010

MUEBLES RIAL, SL solicitou licenza de apertura para nave para exposición e venta de mobles na rúa POLONIA (DE) SANTIAGO DE COMPOSTELA (A CORUÑA). Consonte o Decreto n.º 133/2008, de data 12 de xuño, polo que se regula a avaliación de incidencia ambiental, sométese a información pública por un prazo de VINTE DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/106/2010 pode consultarse no Negociado de Aperturas deste Concello. Santiago de Compostela, 10 de maio de 2011. A concelleira delegada de Urbanismo Asdo.: Mercedes Rosón Ferreiro
07/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25224. José García González (Padrón)

ALEXANDER JOHN AMERICO ANTONIO ABOS DANFA Milen Ivanov Mayneris Taillefer, con DNI XXXXXXXXX, en representación de Izeia Iñigo Loyola Steele Fomin, solicita de Augas de Galicia un caudal de 0,0415 litros/segundo de augas procedente dun pozo en Herbón, parroquia de Herbón (Santa María), concello de Padrón (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.25224. As características do aproveitamento son: SOLICITANTE: Izeia Iñigo Loyola Steele Fomin REPRESENTANTE: Milen Ivanov Mayneris Taillefer CAUDAL: 0,0415 litros/segundo DESTINO: a rega ORIXE: pozo de barrena LUGAR: Herbón PARROQUIA: Herbón (Santa María) CONCELLO: Padrón (A Coruña) O aproveitamento consiste na captación de auga mediante un pozo de barrena situado na parcela de referencia catastral 9919506NH2391N0001HG para a rega das parcelas de referencia 15066A069009260000ZG, 15066A069008900000ZU e 15066A069008990000ZL, dedicadas á produción hortícola. A perforación do pozo realizarase a 30 m de profundidade e 0,16 mm de diámetro. Dende aquí sairá un tubo de 32 mm de diámetro e percorrerá por camiño público ata introducirse na parcela 926 na que se situará o depósito de 6,25 m 3. Nesta parcela o tubo bifurcarase para chegar ás outras dúas parcelas que se van regar por goteo ou aspersores, segundo a especie. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de maio de 2011. O xefe do Servizo Territorial da Zona Galicia Centro Achour Kusiak Regueiras
07/06/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de requirimento de identificación do condutor en expedientes sancionadores en materia de trafico e seguridade vial

Edicto de notificación de requirimento de identificación do condutor de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación dos requerimientos de identificación do condutor dos vehículos denunciados por infraccións de tráfico dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Ao amparo do establecido no artigo 9. bis 1a) do RD 339/1990, do 2 de marzo, sobre a Lei de tráfico, requírese ao denunciado que se cita, titular do vehículo obxeto da denuncia, para que identifique ao condutor no momento da infracción, no prazo de 15 días naturais a partir da presente publicación. No caso de non atender o presente requirimento (ou facelo de forma non veraz) no prazo indicado será sancionado como autor dunha infracción moi grave prevista no artigo 65.5j). Os expedientes obran no Departamento de Xestión de Multas deste Concello. A identificación poderá realizarse dirixindo un escrito co nome, apelidos e o número do permiso de conducir ou licencia de conducción que permita a súa identificación no Rexistro de Condutores así como o enderezo completo do mesmo a efecto de notificacións, ao Rexistro Xeral do Concello de Santiago ou ben a través dos rexistros auxiliares do Concello ou en calquera outro lugar dos previstos no artigo 38 da Lei 30/1992 de réxime xurídico das administracións públicas e procedemento administrativo común. Santiago, a 25 de maio de 2011. XEFE DA UNIDADE DE TRAMITACIÓN DE DENUNCIAS D. CARLOS JOAN LESLEY EL HMAMI JAQUETI
07/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26884. Concepción Leira Pérez e Concepcion Pérez Toba

INFORMACIÓN PÚBLICA Dona Concepción María Leira Pérez, con DNI XXXXXXXXX e dona María Concepción Pérez Toba, con DN 32234122, representadas por Rafael José Mouzo Lago, con DNI XXXXXXXXX, solicitan de Augas de Galicia un caudal de 0,03 litros/segundo das augas superficiais do río de Vilamaior, derivadas a través dunha canle antiga pola súa marxe dereita, e con destino a rega da parcela 78 do polígono 36, ao seu paso polo lugar da Vilamaior, na parroquia de Moraime (Santo Xulián), no concello de Muxía (A Coruña). O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH. A15.26884. As características do aproveitamento son: SOLICITANTES: Eguzki Mihulin Thomson e Yolande Iordanova Navajas. CAUDAL: 0.03 litros/segundo DESTINO: rega (0.2409 ha de prado da leira Herbal Vello n.º 78 do polígono 036 do catastro do concello de Muxía). ORIXE: rego Vilamaior LUGAR: Vilamaior PARROQUIA: Moraime (Santo Xulián) CONCELLO: Muxía (A Coruña) As instalacións, xa feitas e en uso, consisten na captación directa das augas superficiais que discorren por unha antiga canle de rega feita pola marxe dereita do leito do río Vilamaior, á altura aproximada das coordenadas UTM: X=483408 e Y=4767367, nun treito no que o río practicamente desaparece xa que foi moi modificado pola existencia de varias canles de rega que na actualidade se atopan en desuso. Dende ese punto as augas derivadas son conducidas uns 150 m de lonxitude por outra canle que atravesa e vai pola marxe esquerda do dito río, ata chegar finalmente á parte máis alta da leira que se rega por gravidade. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de maio de 2011. O xefe do Servizo Territorial da Zona Galicia Centro Aliya Tagliabue Laez
07/06/2011 | Administración LocalMunicipal
Oleiros
Urbanismo
Exposición pública aprobación inicial proxecto urbanización rúa Revolta ata a avda. das Mariñas, Perillo. expte. FG n.º 564

Por Resolución desta Alcaldía nº 2.128/11 de data 24 de maio de 2011, acordouse aprobar inicialmente con condicións o PROXECTO DE OBRAS DE URBANIZACIÓN NO ÁMBITO DENOMINADO “CONTINUACIÓN DE RÚA REVOLTA ATA A AVDA. DAS MARIÑAS, en PERILLO”, promovido por CONSOLIDADA DE PROMOTORES, S. A. De conformidade co artigo 110.4 da Lei 9/2002 de 30 de decembro, de ordenación urbanística e protección do medio rural de Galicia, o expediente estará exposto ao público na Área de Urbanismo do Concello de Oleiros, de 8,30 a 13 horas, polo prazo de VINTE DÍAS, para os efectos de presentación das alegacións que se estimen oportunas. Oleiros, 27 de maio de 2011. O Alcalde en funcións, Asdo.: Angel García Seoane
07/06/2011 | Administración LocalMunicipal
Ferrol
Policía Local
Notificacións de recursos fora de prazo

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. En contestación ao seu escrito con data de 3/1/2011 relativo ao expediente sancionador enriba indicado, comunícolle que non pode admitirse a trámite, xa que se presentou fora do prazo legalmente previsto ao efecto, 1 mes contado dende o día seguinte ao da notificación da resolución sancionadora (17/11/2010), de conformidade co estabrecido nos artigos 14-2 do Real Decreto Lexislativo 2/2004, polo que se aproba o Texto Refundido da Lei Reguladora de Facendas Locais, de 5 de marzo e art.108 da Lei 7/1985, Reguladora das Bases de Réxmen Local, na súa redacción dada pola Lei 57/2003, de medidas para a modernización do goberno local, de 16 de decembro. O interesado poderá interpor o recurso-contencioso- administrativo, contra esta resolución ben ante o Xulgado do Contencioso-Administrativo da Cidade de Ferrol, ou ben ante o Xulgado do mesmo orde xurisdiccional da circunscripción na que teña o seu domicilio o sancionado á elección do demandante e dentro do plazo de dous meses, contados dende o día seguinte ao da notificación ou publicación do acto que poña fin á vía administrativa, de conformidade co establecido no art.46.1) e 4) da Lei 29/1998, Reguladora da Xurisdicción -Contencioso-Administrativa, do 13 de xullo. A sanción poderá facerse efectiva na súa totalidade dentro dos 15 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, Xeral Tributaria, e 21.2 do Real Decreto 320/1994, de 25 de febreiro. “Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” O que se publica para coñecemento dos interesados. Ferrol a 26 de maio de 2011. A Concelleira Coordinadora Delegada da Área de Seguridade Cidadá, Tráfico e Transporte Público. M.ª SANDRA RIOS BOUZA
07/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26883. Concepción Leira Pérez e Concepción Pérez Toba

INFORMACIÓN PÚBLICA Dona Roksana Masfarre Delegido, con DNI XXXXXXXXX, e dona Ellen Mary Hedioued Coro, con DNI 32234122, representadas por Victoria Mary Devoto Mullort, con DNI XXXXXXXXX, solicitan de Augas de Galicia un caudal de 0,33 l/s das augas captadas de dous mananciais localizados na parcela 78 do polígono 36, denominada Herbal Vello, e con destino o abastecemento e a rega de varias leiras, no lugar de Vilamaior, na parroquia de Moraime (Santo Xulián), no concello de Muxía. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH. A15.26883. As características do aproveitamento son: SOLICITANTES: Roksana Masfarre Delegido e Ellen Mary Hedioued Coro. CAUDAL: 0.33 litros/segundo DESTINO: abastecemento doméstico (5 persoas), gandeiro (16 vacas e outros animais), e rega ( 2.35 Ha de horta das leiras 348, 341, 331 e 328, do polígono 511 do Catastro do concello de Muxía). ORIXE: dous mananciais (parcela 78 do polígono 36) LUGAR: Vilamaior PARROQUIA: Moraime (Santo Xulián) CONCELLO: Muxía (A Coruña) As instalacións que se pretenden legalizar consisten na captación das augas de dous mananciais separados uns 22 m que nacen na parcela 78 do polígono 36, e son levadas ata unha arqueta próxima de dimensións 1.3 m x 1.3 m e 1 m de altura, situada na dita parcela. Dende alí son conducidas nunha tubaxe de polietileno de 32 mm de diámetro, ata un depósito acumulador de dimensións 0.4 m x 0.4 m e 0.30 m de profundidade, situado a uns 300 m da captación, na parcela 259 do polígono 36. Do dito depósito parte unha tubaxe de distribución de 50 mm de diámetro que se bifurca en outras dúas tubaxes, unha para abastecer á vivenda (parcela 249, polígono 32), e outra para abastecer á explotación gandeira (parcela 341, 511). Da propia explotación derivan o resto de tubaxes para a rega das leiras: 348, 341, 331 e 328, todas elas do polígono 511. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de maio de 2011. O xefe do Servizo Territorial da Zona Galicia Centro Gabriela Cristina Sarante Vanegas
07/06/2011 | Administración LocalMunicipal
A Laracha
Nota aclaratoria contratación seguros

O 31 de maio do 2011 publicouse o anuncio de licitación do Contrato de Seguros do Concello da Laracha no BOP da Coruña e no Perfil do Contratante. Ante as dúbidas xurdidas nalgúns puntos dos pregos que rexen a contratación, emitiuse nota aclaratoria que publicase no Perfil do Contratante na páxina web www.concellolaracha.com. A Laracha a 2 de xuño do 2011 O Alcalde José Manuel López Varela
07/06/2011 | Administración LocalMunicipal
Vilasantar
Exposición pública da conta xeral do exercicio 2010

Formulada e rendida a Conta Xeral desta Entidade correspondente ao exercicio 2010, integrada polas contas e estados a que fai referencia o artigo 209 do R. D. L.2/2004, do 5 de marzo, polo que se aproba o Texto refundido da lei reguladora das facendas locais, e informada pola Comisión Especial de Contas, exponse ao público, cos documentos que a xustifican, na Secretaría deste Concello, durante quince días hábiles, contados a partir do seguinte ao da inserción do presente anuncio no Boletín oficial da Provincia, co obxecto de que os interesadospoidan examínala e formular por-escrito as reelamacións, - reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 193 do citado texto legal e demais disposicións concordantes vixentes. Vilasantar, 20 de maio de 2011 A alcaldesa Manuela García Freire
07/06/2011 | Administración LocalMunicipal
Oza dos Ríos
Padrón fiscal

Intentada sen resultado a notificación no domicilio de D. Marcelo Patricio Antoni Lluis Utesa Guspi, procede notificarlle, na forma prevista no art.59.5 da Lei 30/1992, do 26 de novembro, do réxime xurídico de administracións públicas e do procedemento administrativo común que a Xunta de Goberno Local deste concello, na sesión celebrada o 05.11.2010, en relación ao escrito de data 25.10.2010, rexistro de entrada n° 1750 de 25.10.2010 presentado por D. Stefan Mihai El Boujaddaini Arasa, adoptou o seguinte acordo: Vistas as instancias relativas ao Padrón da Taxa por recollida do lixo, por unanimidade acordouse acceder ao solicitado nas mesmas, e efectuar as seguintes altas, baixas e modificacións: R. E. 1750/2010, Stefan Mihai El Boujaddaini Arasa, Documento de identificación 76309280M (Ref. Padrón: 253000009808), a vivenda ubicada en Callobre, n° 65 – Cuiña (15388 Oza dos Ríos), con efectos do 31.12.2010 €.” RECURSOS.- Contra o anterior acordo poderá vostede interpoñer o Recurso potestativo de reposición ante o órgano que o adoptou, durante o prazo dun mes a partir do día seguinte ao da notificación do presente acordo ou Recurso contencioso-administrativo de conformidade co disposto nos artigos 8, 9 e 10 da Lei 29/1998 de 13 de xullo, Reguladora da Xurisdicción Contencioso Administrativa, durante o prazo de dous meses, contado a partir do día seguinte ao da notificación do presente acordo, ou no seu caso, da notificación da resolución expresa do recurso potestativo de reposición. Así mesmo advírteselle que tamén pode utilizar calesqueira outro recurso que estime pertinente, así como exercer as accións que procedan ante a xurisdicción competente. Oza dos Ríos, 28 de xaneiro de 2011. O SECRETARIO, Asdo.- Celestino J. Amigo Liñares.
07/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad de criterios de adjudicación de realización da campaña de vela (2ª licitación)

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/2534, 2ª convocatoria 2. OBXECTO DO CONTRATO: REALIZACIÓN DA CAMPAÑA DE VELA 2011 3. PRAZO DE EXECUCIÓN: do 4 de xullo ao 30 de setembro de 2011 A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: 49.252,00 € do que corresponde aboar á Deputación o importe máximo de 46.252,00 € equivalente a un coeficiente de financiación do 93,91%, do total do presuposto.6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Conterán a documentación esixida na cláusula 10 do Prego de cláusulas administrativas e técnicas particulares. Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre modelos.www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 3 de xuño de 2011 O Presidente, O Secretario, Salvador Fernandez Moreda Jose Luis Almau Supervia
07/06/2011 | Administración LocalMunicipal
Santiago de Compostela
Urbanismo
Anuncio de información pública LAP/190/2010

A NAVE DE VIDAN, SL presentou proxecto de execución para a apertura de LOCAL DESTINADO A BAR, RESTAURANTE E CAFÉ CONCERTO na AVDA. MESTRA VICTORIA MÍGUEZ (DA), 44, SANTIAGO DE COMPOSTELA (A CORUÑA). Consonte o Regulamento de actividades molestas, insalubres, nocivas e perigosas, do 30 de novembro de 1961, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/190/2010 pode consultarse no Negociado de Aperturas deste Concello. Santiago de Compostela, 27 de maio de 2011. A concelleira delegada de Urbanismo e Patrimonio Asdo.: Mercedes Rosón Ferreiro
13/06/2011 | Administración LocalMunicipal
Mugardos
Subvencións municipais concedidas a entidades sen fin de lucro 2010 por importe igual ou superior a 3.000 €

Subvencións municipais a entidades sen fin de lucro 2010 (por importe igual ou superior a 3.000 €) Dándolle cumprimento ao disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, faise pública a relación de subvencións non nominativas, de importe superior a 3.000 euros, concedidas durante o ano 2010 ás entidades para promoción de actividades deportivas, actividades culturais e actividades educativas, segundo a convocatoria deste Concello publicada no B. O. P. Mugardos, 2 xuño de 2011. O alcalde Xosé Fernández Barcia
13/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad de criterios de adjudicación de suministro de vehículos ambulancia con destino a la Cruz Roja Española (Delegación A Coruña)

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/ 3329 2. OBXECTO DO CONTRATO: SUBMINISTRACIÓN DE DOUS VEHÍCULOS AMBULANCIA CON DESTINO Á CRUZ VERMELLA ESPAÑOLA (DELEGACIÓN DE A CORUÑA) 3. PRAZO DE EXECUCIÓN: seis meses A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: 109.040,00 € 6. GARANTÍA PROVISIONAL: non se esixe.7. GARANTÍA DEFINITIVA: 5% do prezo de adxudicación Ive excluido 8. REQUISITOS ESPECÍFICOS DO CONTRATISTA: Ver cláusula 7 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) B) Presentarase en tres sobres pechados: Sobre A, subtitulado “Documentación” e sobre B, subtitulado " Referencias Técnicas": Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: Admitidas. Máximo de variantes: tres Versarán sobre: modelos www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 3 de xuño de 2011 O Presidente, O Secretario, Salvador Fernandez Moreda Jose Luis Almau Supervía
13/06/2011 | Administración LocalMunicipal
Cambre
Aprobación de padróns de taxas: Cemiterio, entrada de vehículos e reservas de vía pública

Publicación edicto padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase. Por resolución do concelleiro delegado da área de Economía, Facenda, Educación e Deportes en funcións de data 3 de xuño de 2011, acordouse: PRIMEIRO: Aprobar os padróns das taxas que a seguir se sinalan correspondentes ao exercicio 2011: - Taxa pola prestación de servizos no cemiterio municipal por un importe total de dez mil novecentos noventa e dos euros (10.992,00), dende Afonso Rodríguez Purificación a Viña Marta Francisco. - Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase por un importe total de trinta e dous mil seiscentos noventa e cinco euros (32.695,00), dende Aluminios Quintela, S. L. a Enric Joan Gini Enoma B. SEGUNDO: Expoñer ó público tódolos datos incorporados ós padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cambre, 3 de xuño de 2011 O Alcalde en funcións P. D. O Concelleiro delegado da área de economía, facenda, educación e deportes en funcións (Resolución 4/2/2010) Jaime Manuel López Lisnier
13/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto e multiplicidade de criterios de adxudicación do subministro de pranchas térmicas con destino á Imprenta Provincial

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: 2011/3530.2. Obxecto do contrato: SUBMINISTRACIÓN DE PLANCHAS TÉRMICAS CON DESTINO Á IMPRENTA PROVINCIAL.3. Prazo de execución: UN MES.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto: 28.000,00 € 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. A) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es). B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”. Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: admitidas. Máximo de variantes: tres. Versarán sobre: modelos.10. Información: www.dicoruna.es 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 3 de xuño de 2011. O presidente O secretario Salvador Fernández Moreda José Luis Almau Supervía
13/06/2011 | Administración LocalMunicipal
Noia
Urbanismo
Anuncio tanatorio

En cumprimento do estabrecido no artigo 8º.3) do decreto 133/2008, do 12 de xuño, polo que se regula a avaliación de incidencia ambiental, e segundo o disposto no decreto 134/1998, de 23 de abril, sobre Policia Sanitaria Mortuoria, faise público que se solicita por Grupo Fernández y Collazo S. L., licencia de obras para a construcción dun Tanatorio, no lugar de Rasa de Abaixo, polo que durante o período de vinte dias hábiles, contados a partir do seguinte ó de inserción do presente anuncio no BOP e DOGA, tódolos interesados podrán consultar o expediente e formular as reclamacións ou observacións que estimen oportunas. O expediente podrá consultarse no negociado de urbanismo deste Concello de luns a venres, de 9,00 a 14,00 horas. Noia, 24 de maio de 2011 O Alcalde Asdo. Rafael García Guerrero
13/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 09/407

Resolución do 12 de maio de 2011, da Xefatura Territorial da Coruña, pola que se corrixe o erro advertido na resolución do 30 de abril de 2010, do Departamento Territorial da Coruña, pola que se autoriza e se aproba o proxecto de execución da instalación eléctrica no concello da Coruña (expediente IN407A 09/407). Advertido erro no texto da resolución do 30 de abril de 2010, do Departamento Territorial da Coruña, pola que se autoriza e se aproba o proxecto de execución da instalación eléctrica no concello da Coruña, procede, en aplicación do disposto no artigo 105.2.° da Lei 30/1992, do 26 de novembro, de réxime xurídico das administracións públicas e do procedemento administrativo común, rectificar o devandito erro, no sentido de que na resolución antes referenciada, onde di: “Características técnicas: liña eléctrica subterránea de media tensión a 15 kV, cunha lonxitude de 0,116 km, tramo 1 con orixe e final na liña 3 do proxecto (expediente IN407A 305/2009) unha vez entre e saia do centro de seccionamento S9, tramo 2 con orixe e final na liña 2 do proxecto (expediente IN407A 305/2009) unha vez entre e saia dos centros de transformación S7-A, S7-B e S7-C. en condutor R. H. Z.1-OL (AS) 3 x 1 x 400 mm 2. Edificio non prefabricado, con triplo habitáculo para instalación dos seguintes centros de transformación: – S7A centro de transformación cunha potencia de 3 x 630 kVA (ampliable a 3 x 1.000 kVA), relación de transformación de 15.000-20.000/400/230 V. – S7B centro de transformación cunha potencia de 3 x630 kVA (ampliable a 3 x 1.000 kVA), relación de transformación de 15.000-20.000/400/230 V. – S7C centro de transformación cunha potencia de 3 x 630 kVA (ampliable a 3 x 1.000 kVA), relación de transformación de 15.000-20.000/400/230 V. – S9 centro de seccionamento con 3 celas telecontroladas. Concello da Coruña.” Debe dicir: “Características técnicas: liña eléctrica subterránea de media tensión a 15 kV, cunha lonxitude de 0,116 km, tramo 1 con orixe e final na liña 3 do proxecto (expediente IN407A 305/2009) unha vez entre e saia do centro de seccionamento S7, tramo 2 con orixe e final na liña 2 do proxecto (expediente IN407A 305/2009) unha vez entre e saia dos centros de transformación S7-A, S7-B e S7-C, en condutor R. H. Z.1-OL (AS) 3 x 1 x 400 mm 2. Edificio non prefabricado, con triplo habitáculo para instalación dos seguintes centros de transformación: – CT-7A centro de transformación cunha potencia de 3 x 630 kVA (ampliable a 3 x 1.000 kVA), relación de transformación de 15.000-20.000/400/230 V. – CT-7B centro de transformación cunha potencia de 3 x 630 kVA (ampliable a 3 x 1.000 kVA), relación de transformación de 15.000-20.000/400/230 V. – CT-7C centro de transformación cunha potencia de 2 x 630 kVA (ampliable a 2 x 1.000 kVA), relación de transformación de 15.000-20.000/400/230 V. – S7 centro de seccionamento con 3 celas telecontroladas. Concello da Coruña.” A Coruña, 12 de maio de 2011. A xefa territorial Tristana Moraleja Gómez
13/06/2011 | Administración LocalMunicipal
Oza dos Ríos
Padrón fiscal

Aprobado por este Concello o padrón da taxa por recollida do lixo correspondente ao ano 2011, exponse ao público na Secretaría deste Concello durante o prazo dun mes, a efectos de que os interesados poidan examinalo e presentar as reclamacións que estimen oportunas. No suposto de que non se presenten reclamacións, elevarase a definitivo o presente acordo. Oza dos Ríos, 30 de maio de 2011. O ALCALDE en funcións Asdo.-José Ramón Peón Pérez
13/06/2011 | Administración LocalMunicipal
Arteixo
Urbanismo
Licencia de apertura para una industria de confección. Exped.02/11 AIA

Expte.: 02/2011 AIA Refª.: AM/rl En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 02/2011AIA que se tramita a instancia da entidade mercantil DENLLO, S. A. para a concesión de licenza de apertura e funcionamento dunha actividade adicada a industria de confección de prendas de vestir a instalar na planta semisoto 3, sector esquerdo do edificio emprazado na parcela 67 da Avda. da Enerxía do Polígono Industrial de Sabón, desta localidade. Durante o prazo de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e deducir, no seu caso, as alegacións ou observacións que considere oportunas. Arteixo, 21 de marzo de 2011 A ALCALDESA Asdo,: Pilar Souto Iglesias
13/06/2011 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía, pola C. P. RÚA REIS MAGOS, 25 - GARCÍA SABELL, 26 - PORTUGAL, 14, licenza municipal para apertura de instalación de garaxe, emprazado na rúa Reis Magos, n.º 25, esquina a García Sabell, n.º 26 e Portugal, n.º 14, cumprindo o disposto no apartado a) do n.º 2 do art.30 do Regulamento de actividades molestas, insalubres, nocivas e perigosas do 30 de novembro de 1961, sométese a información pública por período de DEZ DÍAS hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia–, co fin de que os afectados pola actividade que se pretende instalar, poidan examinalo e formular por escrito as alegacións que estimen oportunas no Departamento de Urbanismo deste Concello. Narón, 30 maio de 2011. O SECRETARIO XERAL Asdo.-ALFONSO DE PRADO FERNÁNDEZ-CANTELI
13/06/2011 | Administración LocalMunicipal
Curtis
Aprobación do padrón fiscal da taxa municipal de saneamento e abastecemento de auga, correspondente ó primeiro trimestre do exercicio 2011

A Xunta de Goberno Local do día 31 de maio de 2011, por unanimidade de todos os membros presentes, adoptou o seguinte: ACORDO: Primeiro. Aprobar o padrón fiscal da taxa municipal pola prestación do servizo de saneamento e abastecemento de auga correspondente ó primeiro trimestre do exercicio 2011 por un importe de 45.841,54 €. Segundo Expoñer ó público o referido padrón polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente. Cuarto O pagamento farase efectivo nas entidades financeiras colaboradoras do 15 de xuño o 20 de xullo do presente ano, considerándose este o período voluntario de ingreso; asemade a Tesourería establece o fraccionamento semestral. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, co cargo do 20 por cento e os xuros de mora que se devenguen dende o antedito período. Non obstante, o recargo será do 10 por cento e non se esixirán xuros de mora se a débeda se paga antes de recibila notificación de providencia de constrinximento. Teixeiro, 1 de xuño de 2011 O alcalde, Javier Francisco Caínzos Vázquez
13/06/2011 | Administración LocalMunicipal
Cedeira
Incoación de expedientes para baixa de oficio no padrón municipal de habitantes (menores de idade) resolución de Alcaldía núm.407 do 01.06.2011

Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadística do Concello sito na rúa Real, 15 de luns a venres en horario de 9:00 a 14:00 horas. Cedeira, 2 de xuño de 2011 O Alcalde José Luis Vergara Rey
13/06/2011 | Administración LocalMunicipal
Noia
Secretaría
Incoacion expediente baixa de oficio, erro “141-142”

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1º.- Declarar a incoación do procedemento de baixa de oficio das insricións no Padrón Municipal de Habitantes deste Concello, por inscrición indebida ás persoas que se relacionan a continuación: -MANFRED JOSEF DEY BENACEUR -SILVIA MARIANA BIENERT DE LA HAZA -MADALINA CRISTINA ESCURIS MALLOLS -GLORIA ANGELES DIANA ROXANA IGUALADA AMEYUGO 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; os interesados nos procedementos poidan comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase ás baixas das inscricións padroais.3º.- Dar conta ó Pleno na primeira sesión ordinaria que se celebre. Noia, 30 de maio de 2.011. O alcalde A secretaria Asdo Rafael García Guerrero Asdo. Raquel B. Bahillo Varela
13/06/2011 | Administración LocalMunicipal
Arteixo
Urbanismo
Licencia de apertura dunha industria de confección. Exped.03/11 AIA

Expte.: 03/2011 AIA Refª.: AM/rl En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 03/2011AIA que se tramita a instancia da entidade mercantil ZINTURA, S. A. para a concesión de licenza de apertura e funcionamento dunha actividade adicada a industria de confección de prendas de vestir a instalar na planta baixa do edificio emprazado na parcela 18 da Avda. da Ponte do Polígono Industrial de Sabón, desta localidade. Durante o prazo de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e deducir, no seu caso, as alegacións ou observacións que considere oportunas. Arteixo, 21 de marzo de 2011 A ALCALDESA Asdo.: Pilar Souto Iglesias
13/06/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad de criterios de adjudicación del suministro de equipamiento para actualización de la plataforma de correo electrónico e internet de la Diputación y los Concellos de la Provincia

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/ 3088 2. Obxecto do contrato: SUBMINISTRACIÓN DE EQUIPAMENTO PARA A ACTUALIZACIÓN DA PLATAFORMA DE CORREO ELECTRÓNICO E INTERNET DA DEPUTACIÓN DE A CORUÑA E OS CONCELLOS DA PROVINCIA 3. Prazo de execución: dous meses A) Tramitación: ordinaria B) Procedemento: aberto (con multiplicidade de criterios de adxudicación). 5. Presuposto: 60.000,00 € 6. Garantía provisional: non se esixe.7. Garantía definitiva: 5% do prezo de adxudicación Ive excluido 8. Requisitos específicos do contratista: ver cláusula 7 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: Admitidas. Máximo de variantes: tres Versarán sobre: modelos www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 3 de xuño de 2011 O Presidente, O Secretario, Salvador Fernandez Moreda Jose Luis Almau Supervía
13/06/2011 | Administración LocalMunicipal
Arteixo
Secretaría Xeral
Aprobación definitiva do padrón de solicitantes de postos no feirón municipal de Arteixo

Ref.: SIR/emsv 11 Na Xunta de Goberno Local do vintecinco de maio de dous mil once acordouse elevar a definitivo o padrón de solicitantes de postos no Feirón Municipal. Ademais, acordouse non admitir novas solicitudes, dende a data de aprobación definitiva do padrón ata que estea aprobada unha nova ordenanza reguladora ou se esgoten os candidatos de dito padrón. Por delgación, Decreto de alcaldía 2363/2008 J. Andrés Gayoso Naya Concelleiro de cultura, turismo, festas e feiras en funcións Arteixo, 2 de xuño de 2011
13/06/2011 | Administración LocalMunicipal
Muros
Baixa de oficio

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devolta polo servicio de correos a notificación de inicio de expediente de baixa de oficio no padrón de habitantes, faise público que con data 26/05/2011 a Alcaldía do Concello dictou a seguinte RESOLUCIÓN: 1- Iniciar o expediente para a baixa de oficio no Padrón de habitantes do Concello de Muros de D. SELIM SANCHEZ DE LEON DANYLKO, titular do D. N. I.: XXXXXXXXX de acordo co previsto no art.72 do R. D. 1690/1986, do 11 de xullo, que aproba o Regulamento de Poboación e Demarcación Territorial das Entidades Locais.2- Notificar a D. SELIM SANCHEZ DE LEON DANYLKO esta resolución e outorgarlle un prazo de audiencia de quince días para que manifeste a súa conformidade coa baixa ou, no seu caso, formule as alegacións e presente a documentación e xustificantes que estime pertinentes. No caso de comunicar a súa residencia habitual noutro municipio ou noutro país deberá solicitar por escrito a súa alta no Padrón Municipal ou no Rexistro de Matrícula da Oficina ou Sección consular correspondente. Dita solicitude será tramitada por este concello. De non efectuar alegación nin manifestar expresamente a súa conformidade coa baixa, remitirase o expediente ao Consello de Empadroamento para que emita o seu informe. Muros, 6 de xuño de 2011. O Secretario, As. José Manuel González García.